recursal/SuperWikiNEXT-32B huggingface dataset:
गुरु गोबिंद सिंह भवन **गुरु गोबिंद सिंह भवन**, पंजाबी विश्वविद्यालय पटियाला के परिसर में स्थित एक सुन्दर इमारत है। यह सिक्खो के महान दशम गुरु गोबिन्द सिंह जी की स्मृति को समर्पित है। गुरु गोबिंद सिंह भवन के चार द्वार हैं और यहां सभी धर्मों के अध्ययन से संबंधित साहित्य उपलब्ध है। यह भवन प्रतीकात्मक रूप से दुनिया के पाँच प्रमुख धर्मों के विचारों को व्यक्त करता है। सफेद संगमरमर से बना प्रवेश द्वार मानव हृदय का प्रतीक है जबकि, शीर्ष पर चमकती रोशनी ***सर्व धर्म समभाव*** की द्योतक है। यह खूबसूरत भवन पंजाबी विश्वविद्यालय का प्रतीक चिन्ह बन गया है।

भारत में उच्च शिक्षा के इतिहास की साक्षी इस इमारत को 1967 में स्थापित किया गया था। भवन की आधारशिला भारत के तत्कालीन राष्ट्रपति डॉ॰ जाकिर हुसैन ने रखी थी। इसके पुस्तकालय में सभी धर्मों से संबंधित ३३००० से अधिक पुस्तकों और पत्रिकाओं का विशाल संग्रह है।

विश्वविद्यालय निकट भविष्य में इस इमारत के नवीकरण की योजना बना रहा है।

सन्दर्भ
-------

1. ↑  "संग्रहीत प्रति". मूल से 26 मार्च 2009 को पुरालेखित. अभिगमन तिथि 12 अगस्त 2010.
2. ↑

बाहरी कड़ियाँ
-------------

* गुरु गोबिंद सिंह भवन @YouTube
* पंजाबी विश्वविद्यालय, पटियाला
* 30°21′34″N 76°26′59″E﻿ / ﻿30.35949°N 76.449759°E﻿ / 30.35949; 76.449759 पंजाबी विश्वविद्यालय के लिए विकीमैपिया सूत्र
Ward-based CCC map
 **चट्टग्राम सिटी कॉर्पोरेशन** यानि  **चट्टग्राम नगर निगम**, बांग्लादेश के  चट्टग्राम नगर  में आधारित एक स्वशासित पौरप्रशासन निकाय व निगम-ऐक्य है, जिसपर बांग्लादेश के  चट्टग्राम नगर के प्रशासन और विकास तथा नागरिक सुविधाओं से संबंधित प्रभार निहित किये गए हैं।  चट्टग्राम , बांग्लादेश के  चट्टग्राम विभाग में स्थित, बांग्लादेश के बृहत्तम् नगरों में से एक है। इस निकाय की स्थापना  चट्टग्राम  के प्रशासन हेतु एक नगर पालिका के रूप में हुआ था, तत्पश्चात्, नगर के आकार और जनसंख्या में वृद्धि के मद्देनज़र इसे नगर निगम के स्तर पर उन्नतस्थ कर दिया गया।

कार्यपद्यति और प्रशासनिक ढाँचा
------------------------------

 चट्टग्राम सिटी कॉर्पोरेशन, देश के अन्य नगर-निकायों के सामान ही बांग्लादेश के स्थानीय प्रशासन नियमों के अंतर्गत्,  चट्टग्राम  नगर के विनियमन हेतु एक प्रशासनिक रचना है, जोकि अंत्यतः बांग्लादेश के स्थानीय प्रशासन एवं ग्रामीण विकास मंत्रालय के अंतर्गत है।

प्रशासन हेतु, निगम के क्षेत्र को विभिन्न थानों में विभाजित किया गया है, तथा प्रत्येक थाने को विभिन्न वार्डों में विभाजित किया गया है, जिनमें से प्रत्येक वार्ड, अनेक मोहल्लों में विभाजित है।

यह निगम सरकारी अधिकारियों तथा निर्वाचित जनप्रतिनिधियों के सहभागीदारी से कार्य करती है। प्रति पंचवर्षीय काल पश्चात्, निगम चुनाव आयोजित होते हैं, जिनमे प्रत्येक वार्ड के नागरिक, नगर परिषद् में उनके प्रतिनिधित्व हेतु, एक पार्षद् का चयन करते हैं। संवैधानिक विधिनुसार, परिषद् के एक-चौथाई आसान, महिलाओं के लिए आरक्षित होते हैं। चुनाव के बाद, नगर परिषद्, अपने सदस्यों में से ही किसी एक को महापौर के रूप में निर्वाचित करती है, जोकि नगर निगम का अध्यक्ष तथा नगर प्रशासन का सर्वोच्च पदाधिकारी होता/होती है। निगम के कार्यो पर नियंत्रण अंत्यतः निर्वाचित अधिकारीयों का होता है।

सेवाएँ, कार्य व कर्त्तव्य =
---------------------------

चट्टग्राम नगर निगम, चट्टग्राम नगर में निम्न कार्यों के लिए ज़िम्मेदार है:

* जल शोधन और आपूर्ति
* मलजल उपचार और निपटान
* कचरा निपटान और सड़क-सफाई
* ठोस अपशिष्ट प्रबंधन
* भवनों, सड़कों तथा गलियों का रखरखाव।
* सड़क प्रकाश
* पार्कों और रिक्त खुली-स्थानों का रखरखाव
* कब्रिस्तान एवं शवदाहगृह
* जन्म और मृत्यु का पंजीकरण
* धरोहर स्थलों का संरक्षण
* रोग नियंत्रण तथा टीकाकरण
* सार्वजनिक निगम विद्यालय, आदि

इन्हें भी देखें
---------------

* चट्टग्राम
* बांग्लादेश में स्थानीय प्रशासन
* बांग्लादेश के नगर निगमों की सूची

सन्दर्भ
-------

1. ↑  Palit, Tapan (2012). "Chittagong City Corporation". प्रकाशित Islam, Sirajul; Jamal, Ahmed A. (संपा॰). *Banglapedia: National Encyclopedia of Bangladesh* (Second संस्करण). Asiatic Society of Bangladesh.
2. ↑  "संग्रहीत प्रति". मूल से 19 नवंबर 2016 को पुरालेखित. अभिगमन तिथि 12 नवंबर 2016.

बाहरी कड़ियाँ
-------------

* 

  


| * दे
* वा
* सं
बांग्लादेश बांग्लादेश में स्थानीय सरकारें |
| --- |
| लोक प्रशासन मंत्रालय स्थानीय सरकार, ग्रामीण विकास और सहकारिता मंत्रालय |
| विभाग | 
* विभागीय आयुक्त

 | Government Seal of Bangladesh |
| जिले | 
* उपायुक्त
* जिला परिषद

 |
| उपजिला | 
* उपज़िला निर्बाही अधिकारी
* उपजिला परिषद

 |
| ग्रामीण परिषद, शहर और कस्बे | 
* संघ/ग्राम परिषद
* नगर परिषद
* नगरपालिका

 |
| निम्नतम स्तर की निर्वाचित इकाई | 
* गांव
* वार्ड

 |
| अनिर्वाचित औपचारिक ईकाई | 
* मौज़ा
* महल्ला (मौहल्ला)

 |
**श्रीमती चन्द्रावती लखनपाल** (२० दिसम्बर १९०४ -- ३१ मार्च १९६९) एक स्वतंत्रता सेनानी, आर्यसमाज कार्यकर्ता, शिक्षाशास्त्री तथा लेखिका थीं। वे राज्यसभा की सदस्य भी रहीं। आप सत्यव्रत सिद्धांतालंकार की पत्नी थीं।

चन्द्रावती लखनपाल का जन्म १९०४ में उत्तर प्रदेश के बिजनौर जनपद में हुआ था। उन्होने १९२६ में इलाहाबाद विश्वविद्यालय से स्नातक किया। 15 जून 1926 को आपका विवाह समाजसेवी विद्वान सत्यव्रत सिद्धान्तालङ्कार के साथ हुआ। इनके प्रोत्साहन से इन्होने अंग्रेजी से एम ए भी किया। स्वतंत्रता आन्दोलन के समय आपने शराबबन्दी और स्वदेशी का प्रचार किया। १९३२ में उन्हें संयुक्त प्रान्तीय राजनैतिक सम्मेलन की नेत्री चुना गया। सम्मेलन के लिए जब वे आगरा पहुँचीं तो 20.06.1932 को आगरा में गिरफ्तार कर लीं गयीं। उन्हें 1 साल की सजा हुई। 

1934 में चन्द्रावती जी को "स्त्रियों की स्थिति" ग्रन्थ पर सेकसरिया पुरस्कार तथा 1935 में उन्हें "शिक्षा मनोविज्ञान" ग्रन्थ पर महात्मा गांधी के सभापतित्व में मंगलाप्रसाद पारितोषिक दिया गया। 

2 जुलाई 1945 को आप कन्या गुरुकुल, देहरादून की आचार्या पद पर नियुक्त हुईं।

अप्रैल 1952 में राज्यसभा की सदस्या चुनी गईं और 10 वर्ष तक इस पद पर रहीं। 

असहाय महिलाओं को स्वावलम्बी बनाने के लिए १९६४ में अपनी सम्पूर्ण आय दान देकर उन्होने एक ट्रस्ट की स्थापना की।

सन्दर्भ
-------

1. ↑  भारतीय राष्ट्रीय कांग्रेस एवं महिलाएँ (1920-1950)

इन्हें भी देखें
---------------

* सत्यव्रत सिद्धांतालंकार
**चन्ना** ( सिंधी : **نا**, उर्दू : **نہ** **) जिसे चना** भी कहा जाता है , सिंध, पाकिस्तान में प्राचीन सिंधी जाट जनजातियों में से एक है।

इतिहास और उत्पत्ति
------------------

चाच ऑफ अलोर के प्रवेश के बाद सभी चार बाहरी प्रांतों को ह्वेन त्सांग ने सिंध के हिस्से के रूप में देखा, स्वतंत्रता की घोषणा की। चूँकि उन्होंने एक राय शासक सिंध को देखा, इसलिए चाच 640 ईस्वी के बाद सिंहासन पर चढ़ गए और चार प्रांतों ने उनके हड़पने पर विद्रोह कर दिया। जिन कबीलों ने इस विद्रोह को जन्म दिया उनमें चचनामा में, सम्मा, सहता, चन्ना, लोहाना और जाटों का उल्लेख है। ऐसा लगता है कि बौद्ध पुजारियों (शमनियों) को जीतकर विद्रोह को वश में कर लिया गया था, क्योंकि अरबों ने 711 सीई में उनके द्वारा आयोजित अधिकांश किलों को देखा था। बहमनाबाद के शक्तिशाली राज्यपाल अघम लोहाना की हार हुई और उनकी हत्या कर दी गई।  जाट, लोहाना, सम्मा, सहता और चन्ना जनजाति, जो मुख्य रूप से बौद्ध थे, ने हिंदू राजा के प्रभुत्व को स्वीकार करने से इनकार कर दिया।

संदर्भ
------

 



1. ↑  Panhwar, M. H. (1983). *Chronological Dictionary of Sindh*. Islamabad, Pakistan: Institute of Sindhlogy, University of Sind Jamshoro, in collaboration with Academy of Letters, Government of Pakistan, Ministry of Education. पृ॰ 703.
2. ↑  Bukhari, Mastoor Fatima (2010). "Development of Buddhism and its Cultural Influence on the Religious Beliefs and Practices of Successive Periods in Sindh" (PDF). Department of General History / University of Karachi, Karachi. मूल (PDF) से 4 March 2016 को पुरालेखित. अभिगमन तिथि 25 November 2012.
घुड़सवारी करता एक युवक
**घुड़सवारी** एक प्रकार की कला है, जिसमें व्यक्ति घोड़े पर बैठ कर सवारी करता है। इसमें उसे दिशा निर्देश देना और बिना गिरे उसकी सवारी करना ही इसमें एक कला का रूप लेता है। पहले जब गाड़ी आदि वाहन नहीं होते थे। तब मनुष्य इसी पर बैठ कर दूर दूर तक सवारी करता था। यह तेजी से भागता है, इस कारण किसी व्यक्ति को किसी स्थान पर जल्दी पहुँचना होता था तो वह इसी की सवारी करता था।

इतिहास में उपयोग
----------------

कुछ तथ्य और सबूत बताते हैं कि मनुष्य 6,000 वर्ष पूर्व भी घोड़ों का उपयोग करता था।

घोड़ा गाड़ी
-----------

घोड़ा गाड़ी चलाता एक युवक

|  |  |
| --- | --- |
|  |  विकिमीडिया कॉमन्स पर ***घुड़सवारी*** से सम्बन्धित मीडिया है।  |

जब मनुष्य चक्कों आदि का विकास करने में सक्षम हो गया, तब वह घोड़ों, बैलों आदि को गाड़ी से जोड़कर अपना एक गाड़ी बना दिया करता था। इसे घोड़ा गाड़ी कहते हैं।

सन्दर्भ
-------

1. ↑

बाहरी कड़ियाँ
-------------

|  |  |
| --- | --- |
| प्राधिकरण नियंत्रण | 
* वर्ल्डकैट
* एल॰सी॰सी॰एन॰: sh85062144
* जी॰एन॰डी॰: 4049319-2
* बी॰एन॰एफ॰: cb11931265v (आँकड़े)
* एच॰डी॰एस॰: 016331
* एन॰डी॰एल॰: 00560566
* एन॰के॰सी॰: ph114832

 |
दक्षिण गोवा के उसगलिमल गाँव की चट्टानों पर बनाये गये चित्र ऊपरी पैलियोलिथिक या मेसोलिथिक काल से संबंधित हैं। 
गोवा के लंबे इतिहास की जड़ें प्रागैतिहासिक काल तक जातीं हैं। ]]

ताम्बळी सुरला महादेव मंदिर जिसका निर्माण १२वीं शताब्दी में हुआ था। यह उन गिने-चुने मंदिरों में से है जिन्हें आततायी नष्ट नहीं कर पाये।
गोवा के प्राचीन इतिहास का आरम्भ तीसरी सदी इसा पूर्व से शुरु होती है जब यहाँ मौर्य वंश के शासन की स्थापना हुई थी। बाद में पहली सदी के आरम्भ में इस पर कोल्हापुर के सातवाहन वंश के शासकों का अधिकार स्थापित हुआ और फिर बादामी के चालुक्य शासकों ने इसपर 580 इसवी से 750 इसवी पर राज किया।

विजयनगर
-------

इसके बाद के सालों में इस पर कई अलग अलग शासकों ने अधिकार किया। 1312 इसवी में गोवा पहली बार दिल्ली सल्तनत के अधीन हुआ लेकिन उन्हें विजयनगर के शासक हरिहर प्रथम द्वारा वहाँ से खदेड़ दिया गया। अगले सौ सालों तक विजयनगर के शासकों ने यहाँ शासन किया और 1469 में गुलबर्ग के बहामी सुल्तान द्वारा फिर से दिल्ली सल्तनत का हिस्सा बनाया गया। बहामी शासकों के पतन के बाद बीजापुर के आदिल शाह का यहाँ कब्जा हुआ जिसने गोअ-वेल्हा हो अपनी दूसरी राजधानी बनाई।

पुर्तगाली आगमन
--------------

एक ब्रीच-भरण घूर्णमान बन्दूक (breech-loading swivel gun) जो सम्भवतः १६वीं शताब्दी में गोवा में बनी थी और वहाँ से जापान भेजी गयी थी जहाँ इसका उपयोग ओडा नोबुनागा (Oda Nobunaga) में किया गया था।
1498 में वास्को डी गामा यहाँ आनेवाला पहला युरोपीय यात्री बना जो समुद्र के रास्ते यहाँ आया था। उसके इस सफल अभियान ने युरोप की अन्य शक्तियों को भारत पहुँचने के लिये दूसरे समुद्री रास्तों की तलाश के लिये प्रेरित किया क्योंकि तुर्कों द्वारा पारंपरिक स्थल मार्गों को बंद कर दिया गया था। 1510 में पुर्तगाली नौसेना द्वारा तत्कालीन स्थानीय मुगल राजा को पराजित कर पुर्तगालियों ने यहाँ के कुछ क्षेत्रों पर अपना अधिकार स्थापित किया गया। यहाँ वे अपना एक आधार बनाना चाहते थे जहाँ से वे मसालों का व्यापार कर सकें। सोलहवीं सदी के मध्य तक पुर्तगालियों ने आज के गोवा क्षेत्र में पूरी तरह अपनी स्थिती सुदृढ कर ली थी।

आर्थिक इतिहास
-------------

सत्रहवीं शताब्दी से सन १९५८ तक गोवा की मुद्रा रुपया थी। सन १८७१ के बाद गोवा में प्रयोग होने वाले सिक्के कलकत्ता में बनाये गए। यह सिक्के वज़न और चांदी के माप में ब्रिटिश इंडिया के सिक्कों जैसे ही थे। इससे गोवा और बाकी भारत में व्यापार में सरलता हुई। १९५८ में पुर्तगाल सरकार ने गोवा की मुद्रा रूपये से बदल के एस्कुडो कर दी, १ पुराना रुपया ६ एस्कुडो के बराबर था।

भारतीय अधिकरण
-------------

सन १९५५ में कुछ निहत्थे गोवावासी सत्याग्रहियों ने पुर्तगाली औपनिवेशिक सरकार के विरुद्ध प्रदर्शन किया। इनमें से कम से कम २२ को पुर्तगालियों ने गोली से मार दिया था। 
19 दिसंबर, 1961 को भारतीय सेना ने यहाँ आक्रमण कर इस क्षेत्र को मुक्त करवाया और गोवा भारत में शामिल हुआ। गोवा तथा इसके उपक्षेत्र दमन एवं दीव को भारत में संविधान के एक संघीय क्षेत्र के रूप में शामिल किया गया। लेकिन 30 मई 1987 को गोवा 56 वां संविधान संशोधन के तहत इसे अलग राज्य का दर्जा दिया गया तथा गोवा भारत का 25 वाँ राज्य बना।

सन्दर्भ
-------

1. ↑

इन्हें भी देखें
---------------

* गोवा मुक्ति संग्राम
* गोवा की मुक्ति
| *करोटि* |
| --- |
|  |
| मानव करोटि |
|  |
|
|
|
|
| तंत्र | कंकाल तन्त्र |
|
|
|
|
|
|
|

**करोटि** या **खोपड़ी** मस्तिष्क के लिए एक सुरक्षात्मक गुहा रूपी अस्थि है। करोटि चार प्रकार की अस्थियों से बनी होती है, जैसे कपालास्थियाँ, चेहरे की अस्थियाँ, कर्ण अस्थियाँ और ह्यॉइड अस्थि। यद्यपि दो भाग अधिक प्रमुख हैं: कपाल और हनु। मनुष्यों में, ये दो भाग न्यूरोक्रेनियम और विसेरोक्रेनियम (चेहरे का कंकाल) हैं जिसमें सबसे बड़ी अस्थि के रूप में हनु शामिल है। करोटि कंकाल का सबसे अग्रवर्ती भाग बनाती है और यह शीर्षविकास का एक उत्पाद है। यह मस्तिष्क, और कई संवेदी संरचनाओं जैसे कि नेत्र, कान, नाक और मुख का आवास होता है। मनुष्यों में ये संवेदी संरचनाएँ चेहरे के कंकाल का भाग होती हैं।

करोटि के कार्यों में मस्तिष्क की सुरक्षा, त्रिविम दृष्टि की अनुमति देने के लिए नेत्रों के बीच की दूरी तय करना, और कानों की स्थिति को ठीक करना शामिल है ताकि ध्वनि की दिशा और दूर के ध्वनि की स्थानीयकरण को सक्षम किया जा सके। कुछ पशुओं में, जैसे शृंग वाले खुरदार, में शृंगों के लिए सहायता (ललाटास्थि पर) प्रदान करके एक रक्षात्मक कार्य भी होता है।

सन्दर्भ
-------

1. ↑  "Cephalization | biology | Britannica". *www.britannica.com* (अंग्रेज़ी में). अभिगमन तिथि 2023-03-10.
**चडङंपुषा कृष्ण पिल्ला**-(१९११-१९४८) मलयालम के एक सुप्रसिद्ध कवि थे। वे मलयालम् स्वच्छंतावाद काव्यमण्डल के सर्वाधिक लोकप्रिय कवि थे। उनकी काव्यकला की सबसे बड़ी विशेषता संगीतात्मकता है।

परिचय
-----

कृष्ण पिल्ला का जन्म मध्य केरल में इटप्पल्लि नामक स्थान में हुआ था। २० वर्ष की अवस्था के पूर्व ही वे समस्त केरल में लोकप्रिय हो गए। उनकी कविता का प्रमुख विषय प्रेम के कटु अनुभव से उत्पन्न भावुकतापूर्ण संघर्ष है। उन्होंने दंभ एवं विश्वासघात के विरुद्ध अभियान किया जो पर्याप्त मात्रा में फैले हुए थे। उनके गीतकाव्य और बड़ी बड़ी कविताएँ ३० से अधिक संकलनों में प्रकाशित हुई हैं।

'वाष्पांजलि', 'मोहिनी', 'संकल्प कांति', 'पाटुन्न पिशाचु', 'हेमंतचंद्रिका', 'तिलोत्तमा', 'मनस्विनी' उनके कुछ संकलनों में से हैं। उनकी अत्यधिक सर्वप्रिय पुस्तक 'रमणन' है जो शोकप्रधान अभिनव ग्राम्य काव्य है। यह एक साथी कवि इटप्पल्लि राघवन पिल्ला के दु:खांत प्रेम के संबंध में लिखा गया है जबकि उसने तरुण अवस्था में ही आत्महत्या कर ली थी। 'रक्त पुष्पंङल्ल' उनकी प्रगतिशील एवं क्रांतिकारी कविताओं का संकलन है। कृष्णपिल्ला यूरोपीय भाषाओं एवं हिंदी के रोमांटिक काव्यों से अधिक प्रभावित हुए। उनका दृष्टिकोण या आदर्श अविचल नहीं था। उन्हें जीवन की विषमताओं का निश्चित बोध नहीं था। अपने मनोभावों की अभिव्यक्ति के ऊपर कठोर बौद्धिक नियंत्रण का अभाव एवं स्वच्छंद रचनाओं ने उनकी कविताओं को शक्तिहीन एवं फीका बना दिया है। किंतु निष्कपटता, मनोहर संगीतमयता, कोमलकांत पदावली एवं अभिव्यक्तियों की सुगमता से पढ़नेवाली सामान्य जनता के मध्य उन्हें प्रिय बना दिया।

इन्हें भी देखें
---------------

* मलयालम साहित्य
मुग़ल सम्राट बाबर की बाबरनामा नामक जीवनी चग़ताई तुर्की में ही लिखी गई थी
**चग़ताई भाषा** (उज़बेक: چەغەتاي‎, अंग्रेज़ी: Chagatai) एक विलुप्त तुर्की भाषा है जो कभी मध्य एशिया के विस्तृत क्षेत्र में बोली जाती थी। बीसवी सदी तक इसकी बोलचाल तो बंद हो चुकी थी लेकिन इसे एक साहित्यिक भाषा के रूप में फिर भी प्रयोग किया जा रहा था। भारतीय उपमहाद्वीप में मुग़ल साम्राज्य के शुरुआती सम्राटों की मातृभाषा भी चग़ताई तुर्की ही थी और बाबर ने अपनी प्रसिद्ध 'बाबरनामा' जीवनी इसी भाषा में लिखी थी। आधुनिक काल में उज़बेक भाषा और उइग़ुर भाषा चग़ताई के सबसे क़रीब हैं। उज़बेक लोग चग़ताई को अपनी भाषा की पूर्वजा मानते हैं और उसे अपनी धरोहर का एक अहम भाग भी मानते हैं।

भाषा का नाम
-----------

चग़ताई भाषा का नाम मध्यकालीन चग़ताई ख़ानत पर पड़ा है जिसके क्षेत्र में यह बोली जाती थी। इस ख़ानत का नाम स्वयं मंगोल साम्राज्य के संस्थापक चंगेज़ ख़ान के दूसरे बेटे चग़ताई ख़ान पर पड़ा था। 'चग़ताई' शब्द में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

अली-शीर नवोई
------------

चग़ताई भाषा के सबसे प्रसिद्ध कवि मीर अली-शीर नवोई रहे थे जिन्होनें चग़ताई और फ़ारसी की गहरी तुलना करी थी और चग़ताई को फ़ारसी से कहीं अधिक अच्छी भाषा घोषित किया था। वे उज़बेकियों में इतने प्रसिद्ध हैं कि चग़ताई को कभी-कभी 'नवोई की भाषा' बुलाया जाता है। आधुनिक उज़बेकिस्तान के नवोई शहर और नवोई प्रान्त के नाम उन्ही के नाम पर रखे गए हैं।

इन्हें भी देखें
---------------

* चग़ताई ख़ानत
* चग़ताई ख़ान
* मुग़ल साम्राज्य

सन्दर्भ
-------

1. ↑  Uzbekistan: the golden road to Samarkand, Calum MacLeod, Bradley Mayhew, Odyssey, 2008, ISBN 978-962-217-795-6, *... The colourful literature of the Baburnama reveals his deep interest in people and art. He wrote fondly of the natural and architectural beauties of Ferghana, Samarkand and Kabul. In verses of Chagatai Turkish he ranks high after Alisher ...*
2. ↑  One thousand languages: living, endangered, and lost Archived 2013-05-27 at the Wayback Machine, Peter Austin, University of California Press, 2008, ISBN 978-0-520-25560-9, *... Uzbek is based on the Chagatai literary language, used in Central ... The national poet Ali Sher Navoi wrote in Chagatai ...*
3. ↑  Merriam-Webster's encyclopedia of literature, Merriam-Webster, 1995, ISBN 978-0-87779-042-6, *... Nava'i's mastery of the eastern Turkic Chagatai language was such that it came to be known as "the language of Nava'i." He remains a well-known figure in Uzbekistan, and some of his poetry can be found in popular Uzbek folk songs ...*
मंगोलिया में चग़ताई ख़ान का बुत, जो चंगेज़ ख़ान और बोरते का दूसरा पुत्र था
**चग़ताई ख़ान** (मंगोल: Цагадай, त्सगदाई; फ़ारसी: جغتای‎, चग़ताई, अंग्रेजी: Chagtai;; जन्म: ११८३ ई अनुमानित; देहांत: १२४२ या १२४३ ई) मंगोल साम्राज्य के संस्थापक चंगेज़ ख़ान और उसकी मुख्य पत्नी बोरते का दूसरा पुत्र था। उसने अपने पिता के मध्य एशिया को मंगोल साम्राज्य के अधीन करने के अभियान में बहुत हिस्सा लिया। उसे एक क़ाबिल और सहासी सिपहसालार माना जाता है। इसी के नाम के ऊपर चग़ताई ख़ानत, चग़ताई भाषा और चग़ताई तुर्कों का नाम पड़ा है। अपने पिता (चंगेज़ ख़ान) के देहांत के बाद उसने मध्य एशिया के क्षेत्र का शासक बनाने के ज़िम्मा सम्भाला। उसे एक गरम-मिज़ाज व्यक्ति माना जाता है क्योंकि उसने स्पष्ट रूप से चंगेज़ ख़ान के बड़े बेटे जोची ख़ान को सर्वोच्च ख़ान मानने से इनकार कर दिया।

इन्हें भी देखें
---------------

* चग़ताई ख़ानत
* चंगेज़ ख़ान
* बोरते
* मंगोल साम्राज्य

सन्दर्भ
-------

1. ↑  Genghis Khan: Conqueror of the World Archived 2016-12-08 at the Wayback Machine, Leo de Hartog, Tauris Parke Paperbacks, 2004, ISBN 978-1-86064-972-1, *... There is no doubt that Genghis Khan owed his conquests west of Mongolia to his three eldest sons. During their father's lifetime Jochi, Chaghatai and Ogodei already enjoyed their rights in the apanages they had been allotted ...*
2. ↑  Genghis: Birth of an Empire, Conn Iggulden, Random House Digital, Inc. 2010, ISBN 978-0-385-34421-0, *... it was because his second son, Chagatai, refused to accept Jochi as their father's successor that later Genghis named his third son, Ogedai, as heir ...*
**गेसर सीफुलला क़िज़ी काशीयेवा** (अज़री: क़ेसर कासिवाईवा; 7 जून 1893, टिफ़्लिस - 17 अप्रैल 1972, बाकू) एक अज़रबैजान चित्रकार थी। उन्हें अज़रबैजान के इतिहास में पहली पेशेवर महिला चित्रकार माना जाता है।

जीवन और योगदान
--------------

वह टिफ़लिस (अब जॉर्जिया की राजधानी तिब्लिसी) में रूसी इंपीरियल आर्मी के एक जातीय अज़री अधिकारी के परिवार में पैदा हुई थी। 1907-1908 में उन्होंने काकेशस आर्टिस्टिक सोसाइटी में पेशेवर चित्रकला में एक कोर्स किया, जहां उन्हें ऑस्कर शिमरिंग (जो बाद में ऐज़री भाषा की पत्रिका मोल्ला नसरदीन के लिए कैरिक्युटिस्ट के रूप में काम करते थे) द्वारा पढ़ाया गया था। उनकी पहली रचनाएँ जल रंग, पेंसिल, स्याही या कोयले में चित्रित की गई थीं। जिनमें गोंचारोव की पोर्ट्रेट (1909), ए मुस्लिम इंटेलेक्चुअल (1912), लखेसोर (1914), बाबा यागा (1915), आदि शामिल हैं, उन्होंने मुस्लिम महिला काकेशियन परोपकारी समाज में काम करते हुए प्लेबिल और पोस्टर भी डिजाइन किए हैं। 1916 में उन्होंने कर्नल शिरिन कसमंस्की से शादी की, जो प्रथम विश्व युद्ध के दौरान एक लड़ाई में घायल होने के बाद तिफ़्लिस में चिकित्सा उपचार से गुजर रहे थे। 1919 में युद्ध के तुरंत बाद उनकी मृत्यु हो गई। उनकी इकलौती बेटी बाद में एक केमिस्ट बन गई और उनकी बेटी की 1994 में मृत्यु हो गई थी।

1918 में अजरबैजान डेमोक्रेटिक रिपब्लिक की स्थापना के बाद, काशीयेवा बाकू चली गई। सोवियतकरण के बाद, उसने कला सबक दिया और पत्रिका शार्ग गदिनी के लिए एक चित्रकार के रूप में काम किया। 1930 के दशक में उन्होंने अजरबैजान की कम्युनिस्ट पार्टी के एक सक्रिय सदस्य जुल्फुगर सीयदबेली से शादी की। 1938 में सेइदबेली को राजनीतिक कारणों से गिरफ्तार कर लिया गया और यूरोपीय रूस से काशीयेवा के साथ निर्वासित कर दिया गया। वह 1950 के दशक में अजरबैजान लौटीं और एक बार फिर कलात्मक काम में लगीं। उनकी मृत्यु 1972 में, 78 वर्ष की आयु में हुई। उनकी रचनाएँ बाकू में ललित कला संग्रहालय में संरक्षित हैं।

सन्दर्भ
-------

1. ↑  The Story of One Photograph[*मृत कड़ियाँ*]. *Zerkalo*. 1 March 2008. Retrieved 19 June 2008
2. ↑  Kashiyeva, Geysar Seyfulla qizi Archived 2017-12-01 at the Wayback Machine. Azerbaijan Gender Information Centre
**गॉन्डोफर्नीज** (English pronunciation: Gondophernes or Gondophares;उत्कर्ष पहली शताब्दी), अराकेशिया, काबुल और गांधार (वर्तमान अफगानिस्तान व पाकिस्तान) में शासन करने वाले हिन्द-पहलव (भारतीय-पार्थियन) राजा थे। कुछ विद्वान इनके नाम गॉन्डोफर्नीज को इनके आर्मेनियाई रूप गेथास्पर या गास्पार भी मानते हैं, जो पूर्व से ईसा मसीह के जन्मोत्सव में पहुँचकर उनकी पूजा करने वाले तीन बुद्धिमान व्यक्तियों में से एक का पारंपरिक नाम है।

इतिहास
------

गोंडोफेरेस का चांदी का सिक्का, द्रंगियाना में ढाला गया
उनके अपने सिक्के में घोड़े पर गॉन्डोफर्नीज।
गॉन्डोफर्नीज के बारे में पहली जानकारी अप्रामाणिक "एक्टस ऑफ टॉमस दि एपोसल" के जरिए मिलती है, जिसमें कहा गया है, कि संत टॉमस गॉन्डोफर्नीज के दरबार में गए, जहां उन्हें शाही महल बनाने की ज़िम्मेदारी सौंपी गयी। लेकिन निर्माण के लिए दी गयी राशि को लोक कल्याण में खर्च करने के कारण उन्हें बंदी बना लिया गया। कहानी के अनुसार, उसी दौरान राजा के भाई गैड की मृत्यु हो गयी और फरिश्तों ने उन्हें स्वर्ग ले जाकर संत टॉमस के अच्छे कर्मों द्वारा निर्मित महल दिखाया। गैड को फिर से जीवन प्रदान किया गया और उन्होने व गॉन्डोफर्नीज ने ईसाई धर्म स्वीकार कर लिया।

कालक्रम
-------

गॉन्डोफर्नीज के सिक्के, जिनमें से कुछ पर उनका भारतीय नाम गुन्दफर्न अंकित है, यह संभावना दर्शाते हैं कि उन्होने पूर्वी ईरान और पश्चिमोत्तर भारत, दोनों पर एकछत्र शासन किया होगा। तख्त-ए-बही (पेशावर के निकट) के अभिलेख के अनुसार गॉन्डोफर्नीज ने कम से कम 26 वर्षों तक शासन किया, जो संभवत: 19 से 45 ई. तक रहा।

सन्दर्भ
-------

1. ↑  Bivar, A. D. H. (2003), "Gondophares", *Encyclopaedia Iranica*, **11.2**, Costa Mesa: Mazda
2. ↑  [भारत ज्ञानकोश, खंड-2, पृष्ठ संख्या-68, प्रकाशक: पापयुलर प्रकाशन मुंबई, आई एस बी एन-81-7154-993-4]
3. ↑  Ernst Herzfeld, *Archaeological History of Iran,* London, Oxford University Press for the British Academy, 1935, p.63; name="Bivar\_2003"/> *cf.*  name="Bivar\_1983\_51">Bivar, A. D. H. (1983), "The Political History of Iran under the Arsacids", प्रकाशित Yarshater, Ehsan (संपा॰), *Cambridge History of Iran*, **3.1**, London: Cambridge UP, पृ॰ 51
12779/12780 **गोवा एक्सप्रेस** नई दिल्ली में वास्को डी गामा और हजरत निजामुद्दीन को जोड़ने वाली भारतीय रेलवे द्वारा संचालित एक दैनिक सुपरफास्ट ट्रेन है। यह भारतीय रेलवे की उच्च प्राथमिकता वाली सुपरफास्ट ट्रेनों में से एक है और इसके अतिरिक्त, दक्षिण पश्चिम रेलवे के हुबली डिवीजन के लिए एक बहुत ही महत्वपूर्ण ट्रेन है।

संबंधित राज्यों की राजधानियों और नई दिल्ली के बीच सुविधाजनक लिंक प्रदान करने में यह ट्रेन कर्नाटक एक्सप्रेस, तेलंगाना एक्सप्रेस और आंध्र प्रदेश एक्सप्रेस जैसी ट्रेनों के समान है। वास्को डी गामा (आईआर कोड: वीएसजी) गोवा की राजधानी पंजिम के लिए निकटतम रेलवे स्टेशन है। पणजी तक रेल द्वारा सीधे पहुँचा नहीं जा सकता है। 

12779 गोवा एक्सप्रेस - एसी 3 टियर कोच

इतिहास
------

ट्रेन को 1987 के आसपास पेश किया गया था।

[ *कब?*] परिचय के समय, गोवा में रेल लिंक मीटर गेज थे। इसलिए ट्रेन ब्रॉड गेज और मीटर गेज समकक्ष, वास्को डी गामा और मिराज के बीच एमजी सेक्शन और मिराज और हजरत निजामुद्दीन के बीच बीजी सेक्शन के साथ चलती थी। परिचय के समय ट्रेन का नंबर 2479/2480 था, उत्तर रेलवे के दिल्ली रेलवे डिवीजन में रखरखाव के साथ। पोस्ट गेज-रूपांतरण जब बीजी ट्रेन पूरे मार्ग पर चलती थी, तो ट्रेन का रखरखाव वर्तमान दक्षिण पश्चिम रेलवे के हुबली रेलवे डिवीजन को स्थानांतरित कर दिया गया था, और इसे 12779/12780 के रूप में बदल दिया गया था।

मार्ग
-----

कोंकण रेलवे के चालू होने से बहुत पहले गोवा एक्सप्रेस शुरू की गई थी। इस प्रकार मार्गो, लोंडा, बेलगाम, मिराज, सांगली, सतारा, पुणे, दौंड, मनमाड, भुसावल, खंडवा, इटारसी , भोपाल, झांसी, ग्वालियर, आगरा और मथुरा के माध्यम से ट्रेन मार्ग।

अपनी 39 घंटे 25 मिनट की यात्रा के दौरान लगभग 2202 की दूरी तय करती है किमी, ट्रेन कर्नाटक, महाराष्ट्र, मध्य प्रदेश, उत्तर प्रदेश, हरियाणा से गुजरती है और धौलपुर में राजस्थान के एक छोटे से हिस्से से बिना रुके गुजरती है।

ब्रगेंज़ा घाट खंड पर दूधसागर जलप्रपात से गुजरने वाली ट्रेन एकमात्र दैनिक यात्री एक्सप्रेस ट्रेन है। साथ ही 12779 यात्रियों को मार्ग में गोवा की प्राकृतिक सुंदरता का आनंद लेने और लोंडा जंक्शन रेल मार्ग के सुंदर वास्को डी गामा का आनंद लेने का एक अच्छा अवसर प्रदान करता है।

आवास
----

इस ट्रेन में 2 एसी 2-टियर, 4 एसी 3-टियर, 11 स्लीपर क्लास, 3 अनारक्षित सामान्य डिब्बे, 1 पेंट्री कार, 2 सामान / पार्सल सह ब्रेक वैन शामिल हैं जो गार्ड्स के केबिन और आरएमएस [रेलवे मेल सेवा] के साथ प्रदान की जाती हैं।. कुल कोच संरचना 23 कोच है।

लोको लिंक
---------

दोनों ट्रेनें नीचे दिए गए डीजल और इलेक्ट्रिक लोकोमोटिव का उपयोग करती हैं;

1. वास्को डि गामा से पुणे जंक्शन तक पुणे लोको शेड से WDP-4D डीजल लोकोमोटिव।

2. पुणे जंक्शन से हजरत निजामुद्दीन तक तुगलकाबाद लोको शेड से WAP-7 इलेक्ट्रिक लोकोमोटिव।
***गोर्गियास*** या ***गॉर्गियास*** (  यूनानी : *Γοργίας*, गॉर्गिआस् ) प्लेटो द्वारा 380 ईसा पूर्व के आसपास लिखा गया एक सुकराती संवाद है। संवाद में एक रात्रि भोज समारोह में सुकरात और सोफिस्तों के एक छोटे समूह (और अन्य मेहमानों) के बीच वार्तालाप को दर्शाया गया है। सुकरात ने वाग्मिता (Rhetoric) की सही परिभाषा की तलाश में सोफिस्तों के साथ बहस की, वाग्मिता के सार को इंगित करने और उस समय एथेंस में लोकप्रिय सोफिस्तीय वक्तृत्व की खामियों को उजागर करने का प्रयास किया। शास्त्रीय एथेंस में राजनीतिक और कानूनी लाभ के लिए अनुनय की कला को व्यापक रूप से आवश्यक माना जाता था, और वाग्मिताविदों ने खुद को इस मौलिक कौशल के शिक्षक के रूप में प्रचारित किया। कुछ, गोर्गियास जैसे, विदेशी थे जो बौद्धिक और सांस्कृतिक परिष्कार की प्रतिष्ठा के कारण एथेंस की ओर आकर्षित हुए थे । सुकरात का सुझाव है कि वह सच्ची राजनीति करने वाले कुछ एथेनियाई लोगों में से एक है (521डी)। 

1. ↑   Robichaud, Denis. *Plato's Persona: Marsilio Ficino, Renaissance Humanism, and Platonic Traditions*, University of Pennsylvania Press, 2018, p.32, quote = "Gorgias's art is sonorous, reverberating the oral pronunciation of *gorgos*."
2. ↑  "Formal Analysis of Plato's Gorgias"."Formal Analysis of Plato's Gorgias".
**गोविंदचंद्र** (सी.1114-1155 सीई) गढ़वाला वंश के एक भारतीय राजा थे। उन्होंने कन्याकुब्ज और वाराणसी के प्रमुख शहरों सहित वर्तमान उत्तर प्रदेश में अंतर्वेदी देश पर शासन किया।

गोविंदचंद्र अपने वंश का सबसे शक्तिशाली शासक था। एक राजकुमार के रूप में, उन्होंने गज़नवी और पलास के खिलाफ सैन्य सफलता हासिल की। एक संप्रभु के रूप में, उसने त्रिपुरी के कलचुरी को हराया, और उनके कुछ क्षेत्रों पर कब्जा कर लिया।

गोविंदचंद्र के शासनकाल के दौरान एक मंदिर के निर्माण की रिकॉर्डिंग "विष्णु हरि शिलालेख"  बाबरी मस्जिद के मलबे के बीच पाई गई थी। इस शिलालेख की प्रामाणिकता विवादास्पद है। कुछ इतिहासकारों के अनुसार, यह साबित होता है कि गोविंदचंद्र के अधीनस्थ अनायचंद्र ने उस स्थान पर एक मंदिर का निर्माण किया था जिसे राम का जन्मस्थान माना जाता है; बाद में इस मंदिर को नष्ट कर दिया गया और मुस्लिम विजेताओं द्वारा बाबरी मस्जिद से बदल दिया गया। अन्य इतिहासकारों का आरोप है कि हिंदू कार्यकर्ताओं ने बाबरी मस्जिद स्थल पर तथाकथित विष्णु-हरि शिलालेख लगाया, और इसमें गोविंदचंद्र का उल्लेख एक अलग व्यक्ति है।

संदर्भ
------

1. ↑  Roma Niyogi 1959, पृ॰ 65.
2. ↑  Roma Niyogi 1959, पृ॰ 87.
3. ↑  Roma Niyogi 1959, पृ॰ 57.

ग्रंथ सूची
----------

* Romila Thapar (1990-06-28). *A History of India* (अंग्रेज़ी में). Penguin UK. आई॰ऍस॰बी॰ऍन॰ 978-0-14-194976-5.
* D. C. Sircar (1966). *Indian Epigraphical Glossary*. Motilal Banarsidass. पृ॰ 35. आई॰ऍस॰बी॰ऍन॰ 978-81-208-0562-0.
* D. C. Sircar (1985). *The Kānyakubja-Gauḍa Struggle*. Asiatic Society. OCLC 915112370. आई॰ऍस॰बी॰ऍन॰ 9788192061580.

|  |  |
| --- | --- |
|  |  विकिसूक्ति पर ***गोविंदचंद्र (गढ़वाला राजवंश)*** से सम्बन्धित उद्धरण हैं।  |
2257m (7407 फीट) पर स्थित घुम रेलवे स्टेशन, दार्जिलिंग हिमालयन रेलवे का उच्चतम बिंदु
**घुम रेलवे स्टेशन** पश्चिम बंगाल के दार्जिलिंग में स्थित दार्जिलिंग हिमालयन रेलवे का एक स्टेशन है। यह भारत का सबसे ऊँचा रेलवे स्टेशन है जो 2,258 मीटर (7,407 फीट) की ऊँचाई पर स्थित है। घुम में ही घुम मठ और दार्जिलिंग हिमालयन रेलवे का प्रसिद्ध मोड़ बटासिया लूप स्थित हैं।

विवरण
-----

मानचित्र पर घुम और अन्य स्टेशन
 घुम स्टेशन पर खड़ी हिमालयन बर्ड ट्रेन
रेल संग्रहालय, घुम
दार्जिलिंग हिमालयन रेलवे का निर्माण 1879 में शुरू हुआ और रेलवे ट्रैक 4 अप्रैल 1881 को घमौर तक पहुँचा। 1878 तक कोलकाता से दार्जिलिंग की यात्रा में 5-6 दिन लगते थे। इस यात्रा में भाप इंजन से चलने वाली रेल गाड़ियों का उपयोग करके, भाप इंजन के बाद नौका, नौका के द्वारा गंगा को पार कर साहेबगंज आना और फिर बैलगाड़ी या पालकी का उपयोग करना पड़ता था। 1878 में सिलीगुड़ी को भारत के रेलवे मानचित्र पर आया, जिसने दो दिनों की लंबी यात्रा को समाप्त कर दिया। 2007 में कोलकाता से न्यू जलपाईगुड़ी (6 किमी की दूरी पर एक नया रेलवे स्टेशन, सिलीगुड़ी से 3.7 मील) की ट्रेन यात्रा में लगभग 10 घंटे लगते थे। अब जो लोग पहाड़ी पर चढ़ने वाली धीमी ट्रेन द्वारा न्यू जलपाईगुड़ी से दार्जिलिंग तक की यात्रा करने के लिए उत्सुक नहीं हैं, वे दार्जिलिंग से घूम और वापस जाने के लिए पर्यटक ट्रेन में सवारी का आनंद ले सकते हैं।

सिलीगुड़ी से घुम की चढ़ाई के बाद, ट्रेन दार्जिलिंग से लगभग 1,000 फीट (300 मीटर) की दूरी पर उतरना शुरू करती है। कुछ पर्यटन साहित्यकारों द्वारा दावा किया जाता है कि घुम दुनिया का सबसे ऊंचा रेलवे स्टेशन है किन्तु यह कभी नहीं था। पेरू में चिक्ला स्टेशन जो 3,724 मीटर (12,218 फीट) उँचा है, 1878 में खोला गया। चीन में तिब्बत और तिब्बत में तांगगुला रेलवे स्टेशन 2006 में खोला गया, जो कि 5,068 मीटर (16,627 फीट) उंचाई पर है। स्विटज़रलैंड में जंगफ्राबाहन रेलवे में एक 1,000 मिमी (3 फीट 3 3 in इंच) की रेल है, जो कि क्लीने स्किडग से 9 किलोमीटर (5.6 मील) तक यूरोप के सबसे ऊंचे रेलवे स्टेशन जुंगफुजोच (ऊंचाई 3,471 मीटर, 11,388 फीट) पर चलती है।

संदर्भ
------

1. ↑  PUNE, SCHOLAR. "Ghoom Station - 15 Train Departures NFR/Northeast Frontier Zone - Railway Enquiry". *indiarailinfo.com*. मूल से 18 फ़रवरी 2019 को पुरालेखित. अभिगमन तिथि 27 अप्रैल 2020.
2. 1 2 3  Agarwala, A.P. (editor), *Guide to Darjeeling Area*, 27th edition, p. 53-55, ISBN 81-87592-00-1.
3. ↑  "Mountain Railways of India". UNESCO World Heritage Centre. मूल से 3 मई 2006 को पुरालेखित. अभिगमन तिथि 30 April 2006.
4. ↑  "DHR History". *darjeelingnews.net*. Darjeelingnews. मूल से 13 December 2003 को पुरालेखित. अभिगमन तिथि 24 February 2007.
5. ↑  "The Jungfrau Railway - A Pioneering Work". Interlaken, Switzerland: Jungfraubahnen Management AG. मूल से 7 अप्रैल 2018 को पुरालेखित. अभिगमन तिथि 2017-05-17.
6. ↑  After the Gornergrat railway (3,090 m)
7. ↑  The Official website of Yunnan province Archived 2020-04-01 at the Wayback Machine Report of inauguration. Retrieved 1 July 2006.
जब गेहूं के बीज को अच्छी उपजाऊ जमीन में बोया जाता है तो कुछ ही दिनों में वह अंकुरित होकर बढ़ने लगता है और उसमें पत्तियां निकलने लगती है। जब यह अंकुरण पांच-छह पत्तों का हो जाता है तो अंकुरित बीज का यह भाग **गेहूं का ज्वारा** कहलाता है। औषधीय विज्ञान में गेहूं का यह ज्वारा काफी उपयोगी सिद्ध हुआ है। गेहूं के ज्वारे का रस कैंसर जैसे कई रोगों से लड़ने की क्षमता रखता है।

उगाने का तरीका
--------------

गेहूं के ज्वारे के रस का सेवन करने के लिए इसे अपने ही हाथों उगाया जाना चाहिए। इसके लिए तस्तरीनुमा दस पात्र की व्यवस्था करें। पात्र में बीज उगने लायक नम दोमट मिट्टी भरें। एक पात्र में पहले दिन स्वस्थ गेहूं का बीज बो दे। उसे उगने तक उसकी देखभाल करें। पानी, धूप आदि की व्यवस्था करते रहें। दूसरे दिन दूसरे पात्र में, तीसरे दिन तीसरे पात्र में....इसी तरह दसवें दिन दसवें पात्र में बीज बोएं। दसवें दिन पहले पात्र में पांच-छह पत्तियों का ज्वारा निकल आएगा। इस ज्वारे को जड़ सहित उखाड़ लें। जड़ की मिट्टी धोकर साफ कर लें। फिर इसमें पांच पत्ती तुलसी, पांच पत्ती पुदीना, पांच दाना काली मिर्च डालकर पीस लें और कपड़े से छानकर रस निकालें। यह रस....हलाता है। इस हरित रक्त को सीधे पी जाएं। पहले दिन पहला पात्र खाली हुआ, उस में नया बीज बो दें। इसी तरह इसका कम से कम इक्कीस दिन उपयोग करें तो लाभ दिखेगा। 
**गेहूं के ज्वारे के रस की तुलनात्मक प्रकृति**
गेहूं के ज्वार के रस की आण्विक संरचना रक्त के हिमोग्लोबीन से मिलती-जुलती है। दोनों की संचरना में मात्र इतना फर्क है कि रक्त के केंद्र में लौह तत्व यानि एफई रहता है, जबकि गेहूं के ज्वारे के रस के अणु में मैंगनीज यानि एमजी। 
**उपयोग**
यह हरित रक्त शरीर में रक्त की कमी को पूरा करता है। कई चिकित्सा विशेषज्ञों ने पाया है कि यह ल्यूकेमिया जैसे रोग को नष्ट करने की क्षमता रखता रखता है। कैंसर जैसे घातक रोगों पर विजय पाने में इस रस ने काफी मदद की है। साथ ही यह शरीर के रोग प्रतिरोधक क्षमता को बढ़ाकर शारीरिक क्षमता को बढ़ाता है।
**घुघली** (Ghughali) या **घुघुली** (Ghughuli) भारत के उत्तर प्रदेश राज्य के महराजगंज ज़िले में स्थित एक नगर पंचायत है।

विवरण
-----

घुघली गोरखपुर के पास स्थित है और भारत नेपाल सीमा के बहुत समीप है। घुघली की पूर्व में बैकुंठी नदी है। बैकुंठी नदी का तट अंतिम संस्कार और नदी से रेत निकालने के लिए है के लिए प्रयोग किया जाता है। वर्तमान में यह 10 हजार आबादी वाला एक नगर पंचायत है।

इतिहास में यह क्षेत्र काफ़ी विकसित माना जाता था ,यहां पर अंग्रेजों द्वारा स्थापित "दयानंद आर्य वैदिक नारंग" नाम से एक इण्टर कॉलेज है जिसका निर्माण वर्ष 1945 के आसपास माना जाता है। सुनने में आता है कि इस कॉलेज में आसपास के क्षेत्रों से और 60 से 70 किलोमीटर दूर से छात्र अध्य्यन करने के लिए आते थे। आजादी के आसपास यह कॉलेज शिक्षा के क्षेत्र में अपनी प्रसिद्धि के लिए विख्यात था। 'राष्ट्रीय सहारा'के स्वामी सुब्रत राय भी यहीं से पले बढ़े हैं। इसके अलावा यहां से पढ़कर अनेक छात्र जो वैज्ञानिक, डॉक्टर, डीएम, एसपी, उद्यगपति भी बनकर उत्तरप्रदेश के साथ साथ भारत के विकाश में अपना महत्वपूर्ण योगदान दिए हैं। इस कॉलेज के सामने एक विशालकाय खेल का मैदान में जिसमें सुबह शाम नगर और पास के गाँव के युवा खेल खेलने और व्यायाम करने के लिए आते हैं। 1989 के महराजगंज जिला बनने से पहले महराजगंज गोरखपुर जिले का एक तहसील हुआ करता था। और इसमें घुघली का क्षेत्र अधिक समृद्ध था क्योंकि 'चीनी का कटोरा' कहे जाने वाले इस पूर्वांचल में घुघली इस क्षेत्र में सबसे ज्यादा चीनी उत्पादन करता था। यही कारण है कि उत्तरप्रदेश के पहला चीनी मिल घुघली में अंग्रेजों के द्वारा स्थापित किया गया था।

नगर पंचायत में अनियामितताएँ
---------------------------

घुघली नगर पंचायत के अध्यक्ष ने २०१३ में सभासदों पर कई आरोप लगाए। उन्होंने कहा कि सभासद गलत कार्य कराने का दबाव बना रहे हैं। गलत कार्य नहीं करने पर आरोप लगाया जा रहा है। जबकि इसके विप्रीत ख़ुद उनपर गम्भीर आरोप लगे थे।

इन्हें भी देखें
---------------

* महराजगंज ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
3. ↑  "संग्रहीत प्रति". मूल से 26 अप्रैल 2014 को पुरालेखित. अभिगमन तिथि 26 अप्रैल 2014.
**गौरेला** (Gaurela), जिसे **पेण्ड्रा रोड** (Pendra road) भी कहा जाता है, भारत के छत्तीसगढ़ राज्य के गौरेला-पेंड्रा-मरवाही ज़िले में स्थित एक नगर पंचायत है। यह ज़िले का मुख्यालय भी है.

गौरेला छत्तीसगढ़ के गौरेला पेंड्रा मरवाही जिले का एक नगर है और यह जिला मुख्यालय भी है।
गौरेला का टेलीफोन कोड 07751 वाहन पंजीकरण कोड सीजी 31है।
रेलवे स्टेशन पेंड्रा रोड के नाम से भी जाना जाता है, गौरेला शहर का रेलवे स्टेशन दक्षिण पूर्व मध्य रेलवे के बिलासपुर - कटनी रेल मार्ग पर है।
गौरेला की समुद्र तल से ऊंचाई 618.4 मीटर है, जो एसईसी रेलवे का सबसे ऊंचा स्टेशन है। यह पवित्र तीर्थ अमरकंटक और ज्वालेश्वर महादेव मंदिर के सबसे नजदीक है। "अमरकंटक" यात्रा और दर्शन के लिए पेंड्रा रोड रेलवे स्टेशन उतरें। यहां के निकटतम हवाई अड्डे बिलासपुर (100 किमी) और रायपुर सी.जी. हैं। (126 किमी)। साथ ही गौरेला तक बिलासपुर, शहडोल और कटनी से सड़क मार्ग द्वारा भी आसानी से पहुंचा जा सकता है।

अरपा, जोहिला, सोन, तिपान सहित अनेक नदियां इस क्षेत्र में हैं। साथ ही देश की प्रमुख और पवित्र नदी "नर्मदा" का उद्गम भी गौरेला से मात्र 26 किलोमीटर दूर स्थित "अमरकंटक" से होता है।
"अरपा नदी" छत्तीसगढ़ की एक प्रमुख नदी है, सरकारी रिकॉर्ड और दृश्य भौतिक रूप के अनुसार अरपा नदी का उद्गम गौरेला ब्लॉक के खोडरी गांव से होता है। लेकिन कुछ लोगों का मानना है कि अरपा का उद्गम पेंड्रा शहर के निकट ग्राम अमरपुर से हुआ है।

```
यह शहर पवित्र और सुंदर तीर्थ अमरकंटक के लिए एक प्रमुख गंतव्य है,
```

यह एक शांत शीतल और आनंद लेने और रहवास के लिए सुंदर स्थान है और यह क्षेत्र में एक बढ़ता हुआ पर्यटन केंद्र है।

```
जलवायु
```

```
गौरेला का मानसून सीज़न जुलाई, अगस्त और सितंबर में होता है।  हालाँकि यह नगर मैकल पर्वत श्रेणी की छांव में बसा है और इस क्षेत्र लगभग पूरे साल छिटपुट बारिश होती रहती है, फरवरी ही एकमात्र ऐसा महीना है जो सामान्यतः सूखा रहता है।
```

इन्हें भी देखें
---------------

* गौरेला-पेंड्रा-मरवाही ज़िला

सन्दर्भ
-------



| * दे
* वा
* सं
छत्तीसगढ़ |
| --- |
| राजधानी: **रायपुर** |
| बिषय |  इतिहास   •   खाना  •  साहित्य   •   जनजातियाँ   •   नदियाँ  •   संस्कृति  •   उत्सव  •   लोकगीत  •   शहर  •   भूगोल   •   जल प्रपात |
| **दर्शनीय स्थल** |  धार्मिक  •   पर्यटन  •   पुरातात्विक  •   भारत सरकार संरक्षित  •   राज्य संरक्षित |
| **जिले**  | कबीरधाम जिला  •  कांकेर जिला (उत्तर बस्तर)  •  कोरबा जिला  •  कोरिया जिला  •  जशपुर जिला  •  जांजगीर-चाम्पा जिला  •  दन्तेवाड़ा जिला (दक्षिण बस्तर)  •  दुर्ग जिला  •  धमतरी जिला  •  बिलासपुर जिला  •  बस्तर जिला  •  महासमुन्द जिला  •  राजनांदगाँव जिला  •  रायगढ़ जिला  •  रायपुर जिला  •  सरगुजा जिला  •  बालोद जिला  •  बलौदा बाज़ार जिला  •  बलरामपुर जिला  •  बेमेतरा जिला  •  बीजापुर जिला  •  गरियाबंद जिला  •  कोंडागाँव जिला  •  मुंगेली जिला  •  नारायणपुर जिला  •  सुकमा जिला  •  सूरजपुर जिला |
जब गर्दन में दबाव के अतिरिक्त अन्य किसी कारण से सांस लेने में दिक्कत होती है, जिससे मृत्यु हो जाती है और सांस लेने की इस दिक्कत को घुटन कहते हैं। घुटन असफीकशिया का ही प्रकार है जो की डीएम घुटने से व्यक्ति की मृत्यु भी क्र देता है। गर्दन पर दबाव हाथो की मदद से, किसी कपडे की सहायता से या अन्य किसी चीज़ से नाक और मुह्ह को बंद करने से घुटन होती है, जिससे मृत्यु होती है। घुटन निम्न प्रकार से हो सकती है:

* स्मोथ्रिंग
* गैगिंग
* छाती पर दबाव देने से
* जेहरिली गैस का श्वसन करने से
* चोकिंग
* बर्किंग
* पिकविकैन सिंड्रोम

इन सभी से मृत्यु होती है जिसका कारण दम घुटना ही होता है। दम घुटने से काफी बार हृदय गति भी कम हो जाती है। घुटन की स्थिति का घटक काल ४-५ मिनट होता है। घुटन के बाहरी लक्षणों में मुंह, नाख़ून, गाल, नाक पर रगड़न दिखाई देती है। इसके अलावा छाती की पसलिय टूट जाती है, नाख़ून व् उंगलियाँ नीली पड़ जाती है, जीभ बहर निकल जाती है, मुह्ह से लार गिरती है, रक्त मिश्रित झाग भी निकलती है। घुटन होने से मृत शारीर में यह लक्षण दिखाई देते है, जिनसे मृत्यु का कारण जैसे हत्या हुई है या आत्महत्या है, उसका समय आदि भी पता किया जाता है।
**घुड़खर** (Indian wild ass ; वैज्ञानिक नाम : *Equus hemionus khur*) एक वन्य पशु है जो दक्षिण एशिया का देशज है। घुड़खर यानी घोड़ा और गधा (खर)। इसे 'गुजरात का जंगली गधा' या 'बलूची जंगली गदहा' भी कहते हैं। वर्ष २०१६ के आंकड़ों के अनुसार इस गधे के लुप्त होने का खतरा कुछ सीमा तक है।

गुजरात में कच्छ के रण में पाया जाने वाला एक अनोखा प्राणी, जो न गधा है, न घोड़ा है, न दोनों के मेल से बनने वाला खच्चर है। घुड़खर अभयारण्य, गुजरात के लघु कच्छ रण में स्थित है। यह ४९५४ वर्ग किमी क्षेत्र में फैला हुआ है और भारत का सबसे बड़ा अभयारण्य है। यह अभयारण्य 'खर', 'गधेरा' या 'घुड़खर' (जंगली गधा) के लिये प्रसिद्ध है। इसकी देहदशा मज़बूत होती है; वज़न लगभग ढाई सौ किग्रा, अधिकतम रफ़्तार लगभग 70-80 किमी तक। यह प्राणी उन प्राणियों की सूची में है, जो लुप्तप्राय हैं। यही कारण है कि घुड़खर को वन्य पशु सुरक्षा अधिनियम 1972 के अंतर्गत पहली सूची में रखा गया है। अमिताभ बच्चन ने इसी घुड़खर का कैंपेन विज्ञापन किया था, ताकि लोगों की नज़र में घुड़खर आये और उसकी सुरक्षा की गंभीरता को स्वीकार किया जाये, उसपर विचार किया जाये। इसी गंभीरता और संवेदनशीलता को देखते हुए भारत सरकार ने 2013 में इस घुड़खर पर डाक टिकट भी जारी किया गया था।

सन्दर्भ
-------

1. ↑  "Equus hemionus ssp. khur". *IUCN Red List of Threatened Species. Version 2015.2*. International Union for Conservation of Nature. 2016. अभिगमन तिथि 2 June 2016.

इन्हें भी देखें
---------------

* घुड़खर अभयारण्य

बाहरी कड़ियाँ
-------------

* कैसा होता है गुजरात का जंगली गधा?
तीन प्रकार के गेरुआ रंग
**गेरू** या **गैरिक** (ochre) हल्की पीली से लेकर गहरी लाल, भूरी या बैंगनी रंग की मिट्टी है जो लोह आक्साइड से ढँकी रहती है। यह दो प्रकार की होती है। एक का आधार चिकनी मिट्टी होती है तथा दूसरे का खड़िया मिश्रित मिट्टी। दोनों जातियों में से प्रथम का रंग अधिक शुद्ध तथा दर्शनीय होता है। 

कुछ प्रकार के गेरू पीस लेने पर ही काम में लाने योग्य हो जाते हें, किंतु अन्य को निस्तापित करना (calcine) पड़ता है, जिससे उनके रंगों में परिवर्तन हो जाता है और तब वे काम के होते हैं। 'रोमन मृत्तिका' (Roman earth या Terra do siena) नामक प्रसिद्ध गेरू प्राकृतिक अवस्था में धूमिल रंग का होता है, किंतु निस्तापित करने पर यह कलाकारों को प्रिय, सुंदर भूरे रंग का हो जाता है। जिस गेरू में कार्बनिक पदार्थ अधिक होता है उसे निस्तापित करके वार्निश या तेल में मिलाने पर, शीघ्र सूखने का गुण बढ़ जाता है। बहुत सा गेरू कृत्रिम रीति से भी तैयार किया जाता है।

गेरू का उपयोग सोने के आभूषणों पर ओप या चमक लाने तथा कपड़ा रँगने के विविध प्रकार के रंगों और तैलरंग तैयार करने में होता है।

इन्हें भी देखें
---------------

* गेरुआ
* गेरू मिट्टी रंग
यह लेख चम्पावत तहसील के बारे में है। तहसील मुख्यालय के लिए, चम्पावत देखें।

**चम्पावत तहसील** भारत के उत्तराखंड राज्य में चम्पावत जनपद की एक तहसील है। चम्पावत जनपद के मध्य भाग में स्थित इस तहसील के मुख्यालय चम्पावत नगर में स्थित हैं। इस तहसील का गठन १९वीं शताब्दी की शुरुआत में ब्रिटिश सरकार द्वारा किया गया था, और तब यह अल्मोड़ा जनपद की दो तहसीलों में से एक हुआ करती थी। इसके पूर्व में नेपाल, पश्चिम में पाटी तहसील, उत्तर में लोहाघाट तहसील तथा दक्षिण में श्री पूर्णागिरी तहसील है।

जनसांख्यिकी
-----------

तहसील के अधिकार क्षेत्र में कुल १८६ गाँव आते हैं, और २०११ की जनगणना के अनुसार इसकी जनसंख्या ५४,५२४ है।

इन्हें भी देखें
---------------

* उत्तराखण्ड की तहसीलें

सन्दर्भ
-------

1. ↑  "towns and Villages in Champawat Tehsil - Champawat". *census2011.co.in* (अंग्रेज़ी में). मूल से 6 अक्तूबर 2017 को पुरालेखित. अभिगमन तिथि 30 जुलाई 2017.
2. ↑  "Chamapwat Tehsil Population, Caste, Religion Data - Champawat district, Uttarakhand". *censusindia.co.in* (अंग्रेज़ी में). मूल से 24 सितंबर 2020 को पुरालेखित. अभिगमन तिथि 30 जुलाई 2017.
जिला गौरेला-पेण्ड्रा-मरवाही छत्तीसगढ़ और मध्य प्रदेश की सीमा पर स्थित है, और इसे जिला बनाने राजपत्र में प्रकाशन 3 जुलाई 1998 में ही हो गया था। गौरेला-पेण्ड्रा-मरवाही 10 फरवरी 2020 को छत्तीसगढ़ के 28 वें जिले के रूप में अस्तित्व में आया। जिला गौरेला-पेण्ड्रा-मरवाही उत्तर दिशा में ग्राम घुम्माटोला उत्तरी अक्षांश 22°52’17" एवं 81°50’31" पूर्व देशांतर से दक्षिण दिशा में ग्राम डांडजमड़ी उत्तरी अक्षांश 22°33’15" एवं 82°9’22" पूर्व देशांतर तक स्थित है एवं पूर्व दिशा में ग्राम आमगांव उत्तरी अक्षांश 22°38’41" एवं 82°13’17" पूर्व देशांतर से पश्चिम दिशा में ग्राम आमाडोब उत्तरी अक्षांश 22°37’17" एवं 81°44’7″ पूर्व देशांतर तक स्थित है।

जिला गौरेला-पेण्ड्रा-मरवाही, उत्तर में तहसील मनेन्द्रगढ़ जिला कोरिया छत्तीसगढ़, दक्षिण में तहसील कोटा जिला बिलासपुर एवं तहसील लोरमी जिला मुंगेली छत्तीसगढ़, पूर्व में तहसील कटघोरा जिला कोरबा छत्तीसगढ़, पश्चिम में तहसील सोहागपुर एवं पुष्पराजगढ़ जिला अनूपपुर मध्य प्रदेश से घिरा हुआ है । जिला मुख्यालय "गौरेला" गुरुकुल परिसर गौरेला पेंड्रारोड में स्थित है। 
जिले का क्षेत्रफल 2307.39 वर्ग किलोमीटर है। जिले की कुल जनसंख्या लगभग 336420 है। (स्त्रोत- जनगणना 2011)। वर्तमान में गौरेला-पेण्ड्रा-मरवाही जिले में 3 तहसील,3 ब्लॉक और 223 गांव शामिल हैं।
**चाकमा लिपि**, ब्राह्मी लिपि से व्युत्पन्न एक लिपि है जिसका उपयोग चाकमा भाषा को लिखने के लिए किया जाता है। इसे चाकमा भाषा में 'अझापात' कहा जाता है। तञ्चङ्ग्या भाषा लिखने के लिए भी इसी लिपि का उपयोग होता है। यह बर्मी भाषा की लिपि से मिलती-जुलती लिपि है। 

वर्तमानकाल में इसका प्रयोग कुछ घट गया है और बहुत लोग चकमा को बंगाली-असामी लिपि में लिखने लगे हैं। देवनागरी की तरह चकमा लिपि भी ब्राह्मी लिपि की वंशज है। उत्तरी थाईलैण्ड में प्रयोगित ताइ थाम लिपि और चीन, लाओस, बर्मा व थाईलैण्ड में प्रयोगित ताइ लुए लिपि चकमा लिपि से सम्बन्ध रखती हैं।

चकमा वर्ण
---------

### ब्यंजन

| 𑄇 | 𑄈 | 𑄉 | 𑄊 | 𑄋 | 𑄌 | 𑄍 | 𑄎 | 𑄏 | 𑄐 | 𑄑 |
| --- | --- | --- | --- | --- | --- | --- | --- | --- | --- | --- |
| क | ख | ग | घ | ङ | च | छ | ज | झ | ञ | ट |
| 𑄒 | 𑄓 | 𑄔 | 𑄕 | 𑄖 | 𑄗 | 𑄘 | 𑄙 | 𑄚 | 𑄛 | 𑄜 |
| ठ | ड | ढ | ण | त | थ | द | ध | न | प | फ |
| 𑄝 | 𑄞 | 𑄟 | 𑄠 | 𑄡 | 𑄢 | 𑄥 | 𑄤 | 𑄥 | 𑄦 |  |
| ब | भ | म | yyā | य | र | ल | व | स | ह |  |

### स्वर

देवनागरी की तरह  व्यंजन के लिए प्रत्येक वर्ण में  स्वर ध्वनि (अ) संयुक्त रहती है। स्वर के बिना किसी व्यंजन को इंगित करने के लिए, एक विशेष यूनिकोड (हलन्त) जोड़ा जाता है, जिसका स्वरूप यह है - **𑄳** । 

𑄇 (क) के साथ मात्राओं का उपयोग

| 𑄇 | 𑄇𑄧 | 𑄃𑄨 | 𑄃𑄩 | 𑄃𑄪 | 𑄃𑄫 | 𑄃𑄬 | 𑄃𑄮 | 𑄇𑄭 | 𑄃𑄯 |
| --- | --- | --- | --- | --- | --- | --- | --- | --- | --- |
| क | का | कि | की | कु | कू | के | को | कै | कौ |

स्वतंत्र स्वर

| 𑄃 | 𑄄 | 𑄅 | 𑄆 |
| --- | --- | --- | --- |
| अ | इ | उ | ए |

अंक
---

| 𑄶 | 𑄷 | 𑄸 | 𑄹 | 𑄺 | 𑄻 | 𑄼 | 𑄽 | 𑄾 | 𑄿 |
| --- | --- | --- | --- | --- | --- | --- | --- | --- | --- |
| 0 | 1 | 2 | 3 | 4 | 5 | 6 | 7 | 8 | 9 |

यूनिकोड
-------

चकमा वर्णमाला को यूनिकोड के ६.१ संस्करण में जनवरी २०१२ में साथ सम्मिलित किया गया था। इसके लिए आवंटित यूनिकोड U+11100 से U+1114F तक हैं:

|  |
| --- |
| **चकमा**यूनिकोड कंसोर्टियम की आधिकारिक चकमा वर्ण तालिका (PDF) |
|  | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+1110x | 𑄀 | 𑄁 | 𑄂 | 𑄃 | 𑄄 | 𑄅 | 𑄆 | 𑄇 | 𑄈 | 𑄉 | 𑄊 | 𑄋 | 𑄌 | 𑄍 | 𑄎 | 𑄏 |
| U+1111x | 𑄐 | 𑄑 | 𑄒 | 𑄓 | 𑄔 | 𑄕 | 𑄖 | 𑄗 | 𑄘 | 𑄙 | 𑄚 | 𑄛 | 𑄜 | 𑄝 | 𑄞 | 𑄟 |
| U+1112x | 𑄠 | 𑄡 | 𑄢 | 𑄣 | 𑄤 | 𑄥 | 𑄦 | 𑄧 | 𑄨 | 𑄩 | 𑄪 | 𑄫 | 𑄬 | 𑄭 | 𑄮 | 𑄯 |
| U+1113x | 𑄰 | 𑄱 | 𑄲 | 𑄳 | 𑄴 |  | 𑄶 | 𑄷 | 𑄸 | 𑄹 | 𑄺 | 𑄻 | 𑄼 | 𑄽 | 𑄾 | 𑄿 |
| U+1114x | 𑅀 | 𑅁 | 𑅂 | 𑅃 |  |  |  |  |  |  |  |  |  |  |  |  |

इन्हें भी देखें
---------------

* चकमा भाषा
* ताइ थाम लिपि
* ताइ लुए भाषा

बाहरी कड़ियाँ
-------------

* यूनिकोड चकमा — RibengUni
* Omniglot — Chakma
* Hilledu. Chakma scriptArchived 2020-01-15 at the Wayback Machine

सन्दर्भ
-------

1. ↑  Everson, Michael; Hosken, Martin (August 13, 2009). "Proposal for encoding the Chakma script in the UCS" (PDF). The Unicode Consortium.
चित्र:Kalachakra.gifकालचक्र मंत्र
**गेलुग** या **गेलुगपा** एक बौद्ध सम्प्रदाय है।

परिचय
-----

पूर्वी तिब्बत के अम्दो निवासी छोंखपा और लोझंग रक्पा ने गेलुगपा संप्रदाय की स्थापना की। 1409 ई में मध्य तिब्बत में गदेन मठ की स्थापना की। इस कारण यह संप्रदाय पहले गदेन फिर गदेनपा कहलाने लगा।

इस प्रकार यह संप्रदाय 600 वर्ष पुराना हो चुका है। इसका अर्थ होता है कि विस्तृत सूझबूझ तथा संगठित करने की अतुलनीय शक्ति वाला। छोंखपा का जन्म अम्दो प्रांत के छौंख-पा घाटी में हुआ था, जिसके कारण उन्हें इसी नाम से पुकारा जाने लगा।

इन्होंने सर्वप्रथम तीसरे करमपा से शिक्षा ग्रहण की तथा बाद में छोजे दोन्ड्रेप रिनपोछे से। 16 वर्ष की आयु में कश्मीर के साक्यश्री परंपरा में प्रव्रज्या ग्रहण किया व पंथ के गुरु रीडवा झोनू लोदरो से माध्यमिक और अभिधम्म का अध्ययन किया।

बुस्तोन के शिष्य से तंत्र भी सीखा। छोंखपा की प्रसिद्धि तिब्बत के प्रख्यात विद्वान के रूप में है। वे ज्यादा समय संगठन को मजबूत करने व बौद्ध संघ की बुराइयों को दूर करने में ही बिताया। सूत्र और तंत्र आधारित कई रचनाएं कीं।

छोंखपा के बाद ग्यालशल्जे व छेद्रुपजे क्रमश उत्तराधिकारी बने। इन तीनों के बाद गदेन संप्रदाय के वरिष्ठ विद्वान को मठ की गद्दी मिलने की परंपरा शुरू हुई तथा वे ही संप्रदाय के मुखिया भी बनते थे।

गेलुगपा अतिश दीपंकर श्री ज्ञान द्वारा निर्धारित परंपराओं का पालन करते हैं। इसके अतिरि चार तंत्रों-क्रिया योग, चर्या योग, योग तंत्र व अनुत्तर योग का भी पालन करते हैं। इस संप्रदाय में दिनांग व धर्मकीर्ति के न्याय, मैत्रेयनाथ और असंग के प्रज्ञापारमिता सूत्र, नागार्जुन व चंद्रकीर्ति के माध्यमिक, वसुबंधु व असंग के अभिधर्म तथा गुणप्रभा द्वारा रचित विनय प्रमुख ग्रंथ है, जिस पर इनकी आध्यात्मिक व दर्शन टिका है।

तंत्र अंतर्गत गुह्य समाज, सम्बर, वज्रभैरव, हेवज्र, कालचक्र व वज्रयोगिनी प्रमुख कृतियां हैं, जिनका अध्ययन विशेष रूप से इस संप्रदाय द्वारा किया जाता है। इस संप्रदाय ने अवतार पर आधारित गु परंपरा को स्वीकार किया। इसी परंपरा के आधार पर वर्तमान दलाई लामा 14वें हैं। इनका अवतारवाद कभी विवाद में नहीं आया।

बाहरी कड़ियाँ
-------------

|  |  |
| --- | --- |
|  | **Gelug** से संबंधित मीडिया विकिमीडिया कॉमंस पर उपलब्ध है।  |

* His Holiness the Dalai Lama
* H.H। the Dalai Lama's Namgyal Monastery
* Dictionary definition of Geluk
* Kadhampa invites Dalai Lama come back to join Kadhampa
**गेरी एक्स** (जन्म ६ मई १९८९) बुल्गेरियन गायिका-गीतकार हैं, जिनके संगीत शो पर कई शैलियों जैसे लोकगीत, साइकेडेलिक रॉक, अमेरिकाना और पोस्ट-रॉक का प्रभाव है।

इतिहास
------

 गेरी ने १३ वर्ष तक शास्त्रीय पियानो का अध्ययन किया जोकि उन्हें नापसंद था। १७ साल की उम्र में वह अपने परिवार के साथ संयुक्त राज्य अमेरिका स्थानांतरित हो गयी। क्रिएटिव लोफिंग के लिए उन्होंने सबसे अच्छी गायिका और गीतकार का खिताब दो बार जीता। २०११ में गेरी एक्स को बल्गेरियाई संस्करण के रोलिंग स्टोन के बेस्ट ऑफ़ "रॉक" के लिए "सर्वश्रेष्ठ इंडी" के लिए नामित किया गया था।

  

गेरी दौरे पे रहती हैं और उनका एक एल्बम २०१४ में रिलीज के लिए निर्धारित था।

सन्दर्भ
-------

1. ↑  "Geri X – Work Is The Wolf". Indie Music Reviewer. 2012-08-19. मूल से 3 मार्च 2016 को पुरालेखित. अभिगमन तिथि 2014-06-13.
2. ↑  Snider, Eric (2009-01-07). "Musician Geri X comes home | Features | Creative Loafing Tampa". Cltampa.com. मूल से 13 मार्च 2016 को पुरालेखित. अभिगमन तिथि 2014-06-13.
3. ↑  "Geri X named "Best of Indie" in Bulgarian edition of Rolling Stone magazine". Suburban Apologist. मूल से 9 अप्रैल 2017 को पुरालेखित. अभिगमन तिथि 2014-06-13.